作者：赵善括
词牌/韵律：沁园春

paragraphs: 问舍东湖，招隐西山，惠然肯来。
有閟香兰桂，无穷幽趣，隔溪车马，何处轻埃。
微利虚名，朝荣暮辱，笑尔焉能浼我哉。
闲欹枕，被幽禽唤觉，午梦惊回。
无言独坐南斋。
好唤取芳尊相对开。
待醒时重醉，疏帘透月，醉时还醒，画角吹梅。
无用千金，休悬六印，荆棘谁能满地栽。
人间世，任游鵾独运，斥鷃低徊。